cyanic-selkie/wikianc huggingface dataset:
Thor Hushovd
U23 / Amatør
I 1997, det fyrste året hans som U23-ryttar, tok Hushovd fire etappesigrar under Ringerike Grand Prix, og vart dermed den yngste vinnaren av rittet med sine 19 år. Året etter vann han U23-verdsmeisterskapen i temporitt og verdscupen samanlagt. I 1999 tok han i alt 22 sigrar som amatørryttar, og igjen Ringerike Grand Prix, inkludert tre etappesigrar. Mot slutten av 1999 skreiv han proffkontrakt med Crédit Agricole.
Grøn trøye
I poengkonkurransen har han i alle år sidan 2003 vore mellom dei fire beste. Han vann den grøne trøya i 2005 utan å vinne ein einaste etappe. I 2008 var han mellom dei største favorittane til å vinne trøya, og etter femte etappe kunne han ta på seg grøn trøye, men vart til slutt slått av Oscar Freire med 50 poeng. I 2009 vann Hushovd den grøne poengtrøya for andre og siste gong.
Gul trøye
På den tredje etappen i 2004 fekk han som fyrste nordmann i historia æra av å køyre med den gule leiartrøya. I 2006 vann han prologen og kunne dermed igjen ta på seg gul trøye. Han mista trøya etter eit uhell i spurten i den fyrste etappen, men vann henne tilbake på andre etappe. Etter tredje etappe mista han henne att.
Vuelta a España
I 2005 vann han femte etappe i Vuelta a España. Han leidde poengkonkurransen då han trekte seg etter ti etappar. Året etter vann han sjette etappe og vart nummer to på 2., 3., 4., 13. og 21. etappe. Han sykla med den gylne leiartrøya frå tredje til femte etappe og vann poengtrøya.
Giro d'Italia
Hushovd stilte til start i Giro d'Italia for fyrste gong i 2007. Hushovd vert eigentleg nummer to på etappe nummer sju, men ettersom vinnaren av etappen, Alessandro Petacchi, seinare vart teken i doping, vart Hushovd tilkjend sigeren. Hushovd gav seg på 12. etappe.
OL
Hushovd deltok for fyrste gong i dei olympiske leikane under Sydney-OL i 2000, og kom på sjuande plass på mennene sitt temporitt.
Hushovd stilte ikkje til start under sommar-OL 2008, sjølv om han eigentleg var teken ut på OL-landslaget. Han var sjuk og utmatta etter Tour de France 2008 og valde difor å trekkje seg frå leikane.
Min Áigi
Min Áigi («Vår tid») er ei tidlegare samiskspråkleg avis som dekte samisk kultur og samfunnsliv. Ho kom ut to gonger i veka, og hadde redaksjon i Karasjok. Min Áigi hadde lokalkontor i Tana, Kautokeino og Jokkmokk, og marknadsavdeling i Lakselv.
Min Áigi var eit framhald av den samiske avisa Sámi Áigi, som gjekk konkurs i mars 1993. Ho vart etablert i 1993, første nummer kom ut 22. mai 1993. Sjølv om redaksjonen og dei fleste abonnentane var i Noreg, ønskte Min Áigi som visjon å bli ei «allsamisk» avis for samar i alle dei nordiske landa.
Samanslåing til Ávvir
På ein pressekonferanse 15. august 2007 la Áššu og Min Áigi fram planar om å slå seg saman til ei samisk dagsavis. Namnet på den nye avisa blei Ávvir (etter eit framlegg av Láilá Susanne Vars, namneframlegget vart publisert i Min Áigi og Áššu 18. januar 2008). Første utgåva av Ávvir kom på Samefolkets dag, 6. februar 2008.
Transili-Alatau
Transili-Alatau (russisk Заилийский Алатау, Zailijskij Alatau) er ein del av dei nordlege Tian Shan-fjella i Kasakhstan i Sentral-Asia. Ho er den nordlegaste fjellkjeda i Tian Shan med ei lengd på 350 km og ei høgd på opp til 4 973 meter over havet med Pik Talgar. Namnet Alatau refererer til ei rekkje fjell i området. Fjellkjeda grenser i nord til Ili-senkinga ved elva Ili, som har gjeve namn til fjellkjeda.
Den tidlegare hovudstaden i Kasakhstan, Almaty, ligg ved foten av fjella.
Kitáb-i-Aqdas
Boka Kitáb-i-Aqdas (eller Aqdas) er eit av bahá’ítruas viktigaste verk og blei skriven av Bahá'u'lláh i 1873. Namnet kjem frå arabisk (الكتاب الاقدس, al-Kitāb al-Aqdas) og tyder ‘Den heiligaste boka’. Boka inneheld mellom anna lovar, profetiar, prinsipp og retningslinjer for korleis det administrative systemet skal byggjast opp. Boka blei omsett til bokmål i 2008.
Kaki
Kaki er eit sterkt, vove bomullsstoff med lys gråbrungul farge. Stoffet er ofte impregnert, og har vore brukt som militær- og politiuniform i mange land, særleg i varmare strok. Kaki er også knytt til safariutstyr.
Ordet er kome til norsk gjennom engelsk, frå hindi khaki, 'støvfarga', som igjen er avleidde frå persisk khak, 'støv'. På engelsk blir ordet khaki brukt både om bomulsstoffet og om fargar som kan minna om det.
Theatrum Orbis Terrarum
Theatrum Orbis Terrarum («verdsteateret») blir sett på som det fyrste moderne atlaset. Det blei trykt 20. mai 1570 i Antwerpen, og var skrive av Abraham Ortelius. Det var sett saman av ei samling av like store kartark med tilhøyrande tekst innbunde som ei bok. Trykkplater av kopar blei gravert spesielt for denne jobben. Orteliusatlaset blir somme tider referert til som ei oppsummering av kartografien på 1600-talet. Mange av karta i atlaset er basert på kjelder som ikkje lenger er tilgjengelege eller er ekstremt sjeldne. Ortelius la ved ei unik referanseliste («Catalogus Auctorum») der han skreiv ned namna på samtidige kartografar som elles ville ha vore gløymt i dag. I løpet av åra atlaset blei gitt ut kom det versjonar på sju språk, latin, tysk, flamsk, fransk, spansk, engelsk og italiensk.
Etter fyrsteopplaget av Theatrum Orbis Terrarum reviderte og utvida Ortelius atlaset med jamne mellomrom, og gav det ut i varierande format fram til han døydde i 1598. Frå dei 70 karta og 87 bibliografiske referansane i fyrsteutgåva (1570) voks atlaset gjennom dei 31 utgjevingane til 167 kart og 183 referansar i 1612.
1873
1873 (romartal MDCCCLXXIII) var eit normalår som byrja på ein onsdag i den gregorianske kalenderen og eit normalår som byrja på ein måndag i den julianske kalenderen.
Ymefeltet
Ymefeltet er eit oljefelt som ligg søraust i Nordsjøen, 110 km sørvest for Egersund og 160 km nordaust for Ekofisk. Feltet er oppkalla etter Yme i norrøn mytologi. Havdjupna er om lag 80-90 meter. Ymefeltet inneheldt opphavleg kring 20 mill. Sm3 olje, medan 10 Sm3 er rekna å vera att pr. 2021. Ein første produksjonsfase føregjekk frå 1996 til 2001. Andre produksjonsfase frå Yme starta opp i oktober 2021 og er planlagt å halde fram i 20 år.
Første produksjonsfase
Yme vart påvist i 1987 og feltet vart godkjent for utbygging den 6. januar 1995. Det var utvinning frå feltet i tida frå 27. februar 1996 til 17. april 2001. Operatør for feltet var då Statoil, som hadde 65 prosents eigarandel. Andre eigarar var Saga Petroleum med 25 prosent og RWE-DEA Norge AS med 10 prosent. Produksjonen på feltet vart avslutta på grunn av produksjonsproblem og låge oljeprisar. Det vart i perioden produsert kring 8 millionar Sm3 (50 millionar fat) olje, og det var framleis mykje olje att.
Mislukka utbygging
Yme vart det første tidlegare nedstengte feltet på norsk sokkel som vart gjenopna. Operatøren Talisman Energy Norge AS og dei andre eigarane i lisensen fekk godkjent plan for utbygging og drift i 2007.
Feltet blei bygd ut med ein oppjekkbar produksjonseining, ein lagertank på havbotnen og med ein undervassinstallasjon på funnet Yme Beta, 12 km unna. Produksjonsplattforma blei levert ca. tre år etter planen og kostnadene for utbygginga blei meir enn dobla til rundt 12,6 milliardar kroner. Kort tid etter at plattforma vart utplassert på feltet synte det seg at ho måtte evakuerast på grunn av ustabilitet. For første gang på norsk sokkel måtte ei produksjonsplatform fjernast og destruerast før første olje kom på dekk.
Andre produksjonsfase
I 2015 kjøpte det spanske oljeselskapet Repsol det kanadiske Talisman Energy, og fekk med seg verdiar og rettar til Ymefeltet. I mars 2018 fekk Repsol med partnarskap godkjent ein endra plan for utbygging og drift og feltet blei gjort klar for produksjon frå oktober 2021. Oljeproduksjonen gjennom dei første 12 månadene var totalt ca. 0,4 millionar Sm3. Produsert gass vert dels reinjisert og dels nytta til brensel.
Grímsvötn
Grímsvötn er ei samling innsjøar på Island. Dei ligg på Det islandske høglandet på nordvestsida av isbreen Vatnajökull og er dekte av iskalotten til breen. Under dei ligg eit stort magmakammer og ein kraftig vulkan. Sjøane ligg i ei høgd på 1 725 moh.
Tyrihansfeltet
Tyrihansfeltet er eit norsk oljefelt i blokk 6407/1 på Haltenbanken i Norskehavet. Feltet ligg på 285 meters djupne og består av Tyrihans Sør og Tyrihans Nord. Feltet inneheld kondensat, NGL og gass. Tyrihans kan bli utbygd i tilknyting til Kristinfeltet. Gassen frå feltet skal gjennom ein 43 km lang røyrledning til Kristin-plattforma, før den blir sendt saman med gass fra Kristin til Kårstø. Kondensat og olje skal saman med produksjonen frå Kristinfeltet bli stabilisert og sendt gjennom ei røyrledning til Åsgard C for vidare transport med tankskip. Operatør er oljeselskapet Statoil, som har ein eigardel på 46,8 prosent. Produksjonen skal etter planen starte sommaren 2009.
Grímsvötn
Grímsvötn har eit sprekksystem som går frå sørvest til nordaust og det massive utbrotet frå Laki i 1783–1784 var ein del av det same sprekksystemet. Grímsvötn hadde faktisk utbrot samstundes med Laki i 1783, men utbrotet her heldt fram til 1785. Fordi det meste av vulkanen ligg under Vatnajökull har dei fleste utbrota vore subglasiale.
Jökulhlaup
Utbrotet under breisen fører jamleg til flaumutbrot kjend som jökulhlaup i fagterminologien. Utbrota kan smelte så mykje is at Grímsvötnkalderaen vert fylt med vatn slik at trykket vert stort nok til å løfte isdekket og mykje vatn strøymer ut i løpet av kort tid. På grunn av dette vert Grímsvötnkalderaen nøye overvaka av forskarar. Då det oppstod eit stort utbrot i 1996 visste geologane på førehand at ein stod overfor ein jökulhlaup i nær framtid. Flaumutbrotet oppstod først fleire veker etter utbrotet, men overvakinga gjorde at Hringvegur, den islandske ringvegen, vart stengd i tide. Ein del av vegen over Skeiðarásandur vart skylt bort av flaumen, men ingen vart skadd.
Siste utbrot
28. desember 1998 og ei veke framover oppstod det eit utbrot ved Grímsvötn. I november 2004 oppstod eit anna utbrot som varte ei veke. Vulkansk oske frå utbrotet vart ført med vinden til det europeiske fastlandet og førte til kortvarige problem for flytrafikken til og frå Island. Ein fekk derimot ikkje flaumutbrot i nokre av desse tilfella.
På kvelden 21. mai 2011 starta det eit utbrot i Grímsvötn. Det var ikkje uventa, geologane hadde rekna med eit i 2011.
Bakteriar i innsjøen
Sommaren 2004 fann forskarar bakteriar i Grímsvötn under isbreen. Dette var første gong ein har funne bakteriar i innsjøar under ein isbre. Innsjøane frys ikkje heilt til på grunn av varmen frå vulkanen. Bakteriane klarar òg å overleve på særs små mengder oksygen.
Forskarar ser likskap mellom planeten Mars og Grimsvötn fordi det òg på Mars er spor etter vulkanisme og isbrear. Dette kan hjelpe forskarane i leitinga etter liv på Mars.
Matias Faldbakken
Matias Faldbakken er ein norsk forfattar og biletkunstnar. Han er son til forfatteren Knut Faldbakken og vart fødd i Hobro i Danmark og voks opp på Hamar.
The Albion Band
The Albion Band, òg kjend som The Albion Country Band, The Albion Dance Band og The Albion Christmas Band, var eit britisk folkrockband, opphavleg sett saman og leia av musikaren Ashley Hutchings. Det vert generelt rekna som ei av dei viktigaste gruppene i sjangeren og medlemmane har anten vore eller hatt tilknyting til ein god del av dei engelske folkrockutøvarane gjennom den langvarige historia.
Matias Faldbakken
Matias Faldbakken er utdanna biletkunstnar frå Vestlandets Kunstakademi i Bergen (1994-98) og Staatliche Hochschule für Bildende Künste i Frankfurt i Tyskland (1996-97).
Han har nytta pseudonymet Abo Rasul som forfattarnamn for triologien Skandinavisk Misantropi.
The Albion Band
Den einaste som har vore i bandet heile vegen er bandleiaren Ashley Hutchings, som òg var med å skipe to andre særs viktige engelske folkrockgrupper, Fairport Convention og Steeleye Span, og har vore heim for dei fleste prosjekta hans i den lange og produktive karrieren hans. I 2011 let han sonen Blair Dunlop ta over leiinga i gruppa.
Opphav
Hutchings skipa bandet i april 1971 for å akkompagnere den dåverande kona Shirley Collins på albumet No Roses. Dave Mattacks, Richard Thompson og Simon Nicol frå Fairport Convention, ved sidan av musikarar som Lal og Mike Waterson frå The Watersons og Maddy Prior, var av dei 25 oppførte musikarane. På ein kort turné bestod kjernen i bandet mellom andre av Richard Thompson og den dåverande kona hans, Linda Thompson. Fleire medlemmer spelte med Hutchings til prosjektet Morris On (1972), inkludert John Kirkpatrick, Richard Thompson og Dave Mattacks, og alle namna deira vart skrivne på framsida av plateomslaget.
The Albion Dance Band
Frå 1974 til 1975 gav Hutchings opp Albion-namnet og fokuserte på å skipe Etchingham Steam Band med kona Shirley Collins. I 1976 sette han derimot i saman eit nytt Albion Band, denne gongen med mål om å spele inn tradisjonell dansemusikk. Besetninga var stor og ustabil og omfatta mellom andre Simon Nicol, Graeme Taylor frå Gryphon, Phil Pickett og John Sothcott, felespelaren Ric Sanders, og vokalisten John Tams. Resultatet var eit livleg album basert på tradisjonell musikk, The Prospect Before Us, under namnet The Albion Dance Band. I 1978 forkorta dei namnet til The Albion Band og under rettleiinga til Tams gav dei ut det som vert rekna som det beste albumet deira, Rise Up Like the Sun (1978).
Show
Bandet tok del i eit TV-show i 1977, Here We Come A-Wasseling og i 1978-1979 samarbeiddedei med skodespelforfattaren Keith Dewhurst om ei teaterutgåve av Flora Thompson sitt Lark Rise to Candleford. Songar frå prosjektet vart gjeven ut på eit album i 1980. Bandet var på denne tida på sitt mest populære og fekk sin eigen BBC-dokumentar i serien Arena. Medan Hutchings var meir interessert i å fortsette med teaterarbeidet, ønskte andre i bandet å turnere og gå i studio, så denne besetninga vart oppløyst. Tams, Taylor og Gregory danna så kjernen i Home Service. Konsertoptak frå denne tida er gjevne ut på Songs from the Shows (1997 og 1999) ogo The Guvnor, Vols 1-4 (1996–2004).
Nye utgåver (1980-90)
Hutchings starta opp att bandet kring kjernen av dei tidlegare Fairport Convention-medlemmane Nicol og Mattacks. Han la til tre medlemmar frå Cock and Bull (Dave Whetstone, Jean-Pierre Rasle og John Maxwell) og dei tok med seg vokalisten Cathy Lesurf frå Oyster Band. Eit album frå denne relativt stabile perioden var Light Shining (1983), der dei fleste songane var originale. Men ryktet til albumet har sidan blitt skjemd av skuldingar om at Hutchings plagierte ein av dei mest kjende songane, «Wolfe» frå «Northwest Passage» av den kanadiske visesongaren Stan Rogers. Shuffle Off (1983) følgde, før Nicol og Mattacks slutta for å starte opp att Fairport Convention. Phil Beer på gitar, fele og vokal, og Trevor Foster på trommer kom så med i bandet, og Under the Rose (1984), A Christmas Present from The Albion Band (1985) og The Wild Side of Town (1987) følgde. Sistnemnde var basert på ein fem episodar lang BBC-serie presentert av Chris Baines. Martin Bell kom med på fiolin før utgjevinga av Stella Maris i (1987). Martin Bell og Cathy Lesurf slutta så og gruppa fekk inn Simon Care og John Shepherd. Dette var den mest stabile besetninga i bandhistoria når det kom til album, sidan dei spelte inn tre: I Got New Shoes (1988), Give Me a Saddle and I'll Trade you a Car (1989) og 1990 (1990).
Akustisk tid (1990-7)
I 1990 fekk dei med seg visesongaren Julie Matthews, men dei spelte ikkje inn nokre album før ho slutta i 1993. Somme innspelingar frå denne besetninga kom ut som Captured i 1995. Trevor Foster og Phil Beer slutta og vart mellombels erstatta av den virtuose, akustiske gitaristen Keith Hinchliffe som tok fokusert bort frå elektriske instrument. I 1993 valde Hutchings å følgje denne trenden med å gjere bandet om til elit lite fire mann stort ensemble som bestod av han sjølv, erstattaren til Julie Matthews Chris While, den originale medlemmen Simon Nicol, og Ashley Reed på fiolin. Dette gjorde at dei kunne spele i små viseklubbar, pubar og college og gav bandet ei heilt ny retning. Det første albumet frå denne perioden, Acousticity (1993) hadde ei meir livleg og moderne kjensle. I 1995 slutta Reed og Matthews kom attende. Dette førte til albumet Albion Heart (1995). Dei brukte ikkje tradisjonelle folkeinstrument på albumet, men etter ei kort stund fekk dei med seg fiolinisten og mandolinisten Chris Leslie for den siste innspelinga i denne perioden, Demi Paradise (1996), før Leslie slutta og vart med i Fairport Convention og While og Matthews gjekk sine eigne vegar. Konsertalbum frå denne tida var Acousticity on Tour (2004) og Albion Heart on Tour (2004).
Fleire generasjonar (1997-2002)
Den siste fasen av bandet var ei vending attende til eit meir tradisjonelt rockeformat og bestod av to generasjonar musikarar. Hutchings fekk med seg Ken Nicol og Joe Broughton på fele og Neil Marshall på trommer. Kvinnelege vokalistar på denne tida var Kellie While og Gillie Nicholls, som gjesta på det første studioalbumet i denne tida, Happy Accident (1998). Gillie Nicolls var eit fulltidsmedlem av bandnet på den andre plata Before Us Stands Yesterday (1999), men vart så erstatta av Kellie While for innspelinga av The Christmas Album seinare det året og for Road Movies (2001), det siste studioprosjektet deira. Ken Nicol slutta og vart erstatta av Pete Zorn, men det vart stadig vanskeleg å finne spelestader med den rette storleiken og i 2002 valde dei å leggje ned bandet.
Albion Christmas
Medan Hutchings fortsette med andre prosjekt, starta han opp att Albion Band i eit akustisk format for ein juleturné i 2005, der dei kunne spele på mindre stader. Besetinga var basert på Simon Nicol, Kellie While og multi-instrumentalisten Simon Care. Resultatet har vore tre julealbum: An Albion Christmas (2005), Winter Songs (2006) og Snow on Snow (2008). Eit fjerde album, Traditional (2009), er ei samling av songar frå dei føregåande tre.
The Albion Band sameina att
I juli 2011 annonserte Hutchings at The Albion Band skulle sameinast att, og for første gongen var han ikkje sjølv medlem. I staden let han stafettpinnen over til sonen, gitaristen og songaren Blair Dunlop. Denne nye besetninga bestod av fleire andre dåverande visemusikarar, som Katriona Gilmore (Tiny Tin Lady, Gilmore/Roberts) på fele og vokal, vokalisten, concertinaspelaren og gitaristen Gavin Davenport (Crucible, Glorystrokes, Hekety), trommeslagaren Tom Wright (Eliza Carthy/Glorystrokes) og Tim Yates (Blackbeard's Tea Party/The QP) på bass og sologitaristen Benjamin Trott. Dene besetninga gav ut EP-en Fighting Room i 2011 og det første studioalbumet deira Vice of the People kom i 2012.
I 2014 vart bandet oppløyst.
Bandmedlemmar
Tidlgare bandmedlemmar har vore:
Modularitet
Modularitet kan visa til:
Zolotonosjka
Namnet kjem frå ei segn om at ukrainske kosakkar gøymde gull (frå ukrainsk золото (zoloto - gull) i elva. Sanden på botnen av elva skin i sollyset, slik at det ser ut som det ligg gull der.
Girjegiisá
Girjegiisá er eit samisk forlag i Utsjok i Finland. Forlaget vart oppretta i 1987. Den viktigaste utgjevinga deira er Pekka Sammallahti si ordbok Suoma-sáme-suoma sátnegirji.
Zolotonosjka
Elva renn nær byen Zolotonosja.
If She Would Have Been Faithful...
«If She Would Have Been Faithful... » er ein song skriven av Steve Kipner og Randy Goodrum for gruppa Chicago og spelt inn for albumet deira Chicago 18 (1986), med Jason Scheff på solovokal. Det var den tredje singelen frå albumet og nådde topp 10 på adult contemporary-lista og 17. plassen på den amerikanske Billboard Hot 100-lista.
764 Gedania
764 Gedania er ein hovudbelteasteroide. Han blei oppdaga den 26. september 1913 av Franz Kaiser ifrå Landessternwarte Heidelberg-Königstuhl.
1874
1874 (romartal MDCCCLXXIV)
Ordførarar i Hemnes
Ordførarar i Hemnes ( Hemnes kommune i Nordland) har sidan delar av Sør-Rana og Hemnesberget vart slått saman med  Korgen kommune i 1964 vore:
Hreðavatn
Hreðavatn er ein innsjø vest på Island. Han ligg nær hringvegur, den islandske ringvegen, mellom Borgarnes og passet i Holtavörtuheiði. I nærleiken ligg universitetsfakultetet Bifröst, krateret Grábrók og vulkanen Baula.
Arealet til innsjøen er 1,14 km² og han ligg 56 meter over havet. Han har ei lengd på om lag 5 km og er 20 meter på det djupaste. Innsjøen ligg i eit vakkert landskap med lyngheier og små skogar.
Garfield Darien
Garfield Darien er ein fransk tidlegare friidrettsutøvar frå Lyon som tevla internasjonalt på 110 meter hekk. Han vann sølvmedalje i øvinga både under europameisterskapane 2010 og 2014.
Aktiv
Darien sette i 2009 personbeste med eit løp på 13,36 sekund i Monaco, og han nådde semifinalane ved VM i Berlin. Under europameisterskapen 2010 i Barcelona overraska han og vart andremann etter Andy Turner frå Storbritannia.
I juni 2012 forbetra Darien den personlege rekorden til 13,24 sekund då han vann eit internasjonalt stemne i Genève. Sist i same månaden flytta han rekorden sin til 13,15 i semifinalen ved EM i Helsinki. Dagen etter rekordtida vann han eit nytt EM-sølv på 13,20, fire hundredels sekund etter storfavoritten Sergej Sjubenkov frå Russland.
Åra 2013-14 var Darien plaga av sjukdom. I 2017-sesongen var han tilbake i toppslag. Han flytta då i juni sitt personbeste til 13,09 sekund ved Ostrava-stemnet, i august enda han fjerdeplassen i verdsmeisterskapen.
PH
Det skal mikroskopiske mengder syre til for å redusera pH-verdien frå 7 til 6 i reint vatn, altså for å endra mengda H3O+ frå 10^{-7} M til 10^{-6}. Dess lågare pH-verdien er, dess meir syre treng ein for å endra pH-verdien ei eining.
Forkortinga pH er engelsk for «potential of Hydrogen».
Historie
pH vart introdusert av den danske kjemikaren Søren Peter Lauritz Sørensen i 1909 då han var leiar for den kjemiske avdelinga ved Carlsberg Laboratorium i København.
Definisjon
Det som styrer om ei løysing er sur eller alkalisk er konsentrasjonen av H+-ion. Konsentrasjonen av H+-ion vert målt i mol per liter (mol/L), også kalla molar (M) og er i reint vann 1×10−7 mol/l.
Definisjonen av pH er, der er konsentrasjonen av \mbox{H}^+-ion.
Det er minusteiknet i formelen som gjer at ein lågare pH-verdi svarar til ei løysing med høgare konsentrasjon av H+-ion.
Øystein Grødum
Øystein Grødum er ein norsk skøyteløpar. Han representerer Arendal Skøiteklubb.
PH
Basar
Det er derfor H+-ion også i alkaliske løysingar, men færre jo meir alkalisk løysinga er. Det hadde eigenleg ikkje vore noko i vegen for å nytta konsentrasjonen av OH−-ion, pOH, som mål på surleiksgrad i staden for pH, men det er konvensjon å berre nytta pH. Ein konsekvens av likevekten ovanfor er at. Ved andre temperaturar enn 293 K vert summen litt avvikande frå 14.
Øystein Grødum
I 2004 vart han nr. 5 på 10 000 m i VM enkeltdistansar, og sesongen etter var han nærast uslåeleg i verdscupen på dei lengste distansane. Han var favoritt på 5000 m og særleg på 10 000 m før VM i Inzell i 2005, men vart sjuk og stilte ikkje til start. I 2005 tok han ein 8. plass samanlagt både i EM og VM.
PH
Utrekning av pH
Det å rekna seg fram til pH-verdien til ei løysing vert gjord på ymse måtar avhengig om det er ei sterk eller svak syre/base. Det å bruka ymse metodar for å rekna seg fram til pH-verdien må ein av di ei svak syre til dømes reagerer ikkje fullstendig med vatn slik ei sterk syre ville gjord. Dermed, for å finna pH-verdien til ei svak syre, må ein bruka [H3O+] ut frå ein likevekt og setja likevektsutrykket lik syrekonstanten K_a.
Svak syre
Syrekonstanten (K_a) vert rekna ut slik:
Sterk syre
Saltsyre (HCl) er eit døme på ei sterk syre som inneber at ho protolyserer omtrent 100%. pH i ei 0,01M løysing av HCl er det same som −log(0,01) som er pH = 2. Vidare ville pH i ei 0,1M løysing av HCl vore −log(0,1) som følgjeleg er pH = 1.
Måling
Det finst kjemiske stoff som skifter farge ved ymse pH-verdiar, slike stoff vert kalla pH-indikatorar. Ved å kombinera pH-indikatorar som skifter farge ved ulik pH er det mogleg å laga pH-papir – såkalla lakmuspapir – som kan finna pH-verdiar med nokolunde grannsemd i eit større intervall. Elektroniske pH-meter er basert på at den elektriske leidningsevna til vatn er proporsjonal med ionekonsentrasjonen.
Shirley Collins
Shirley Elizabeth Collins MBE er ein engelsk visesongar som var ein viktig bidragsytar til den engelske folkemusikkbølgja i 1960- og 1970-åra. Ho song og spelte ofte med systera Dolly, som akkompagnerte ho på piano og orgel.
Collins spelte inn dei første to albuma sine i 1958, Sweet England og False True Lovers.
I 1964 spelte ho inn jazz-folk-albumet Folk Roots, New Routes med gitaristen Davy Graham.
Collins gifta seg for andre gongen med Ashley Hutchings i 1971. Han forlet Steeleye Span det året og han og Collins sette saman den første utgåva av Albion Country Band for å akkompagnere ho på albumet No Roses. Etter den første utgåva av Albion Country band vart oppløyst i 1973, skipa paret det heilakustiske Etchingham Steam Band med Terry Potter, Ian Holder og Vic Gammon i 1974.
For As Many As Will i 1978 var det siste studioalbumet som Shirley o Dolly Collins spelte inn i lag og i 1979 gav ho ut ein singel, «The Mariner's Farewell», med Bert Jansch. Ho valde så å vere heime for å fokusere på barna sine. I denne tida vart ho òg skild frå Hutchings og mista stemma si slik at ho ikkje lenger kunne syngje. Ho trekte seg då heilt frå musikken..
Ho har sidan sunge noko att, mellom anna på innspelingar med Current 93.
Ein film om livet hennar, The Ballad of Shirley Collins, kom i oktober 2017.
Hvalvatn
Hvalvatn er ein innsjø vest på Island og nokre kilometer aust for Hvalfjörður. Han ligg aust for vulkanen Hvalfell og har eit areal på 4,1 km² og eit største djup på 180 meter.
Good bye, Lenin!
Good bye, Lenin! er ein tysk tragikomisk film som vart lansert internasjonalt i 2003. Filmen vart iscenesett av Wolfgang Becker.
Hvalvatn
Ikkje langt frå Hvalvatn ligg den høgaste fossen i landet, Glymur, med eit fall på 196 meter. Det går stiar både til innsjøen og til fossen.
Good bye, Lenin!
Handling
Filmen går føre seg i Berlin og fortel soga til [[DDR[[-slekta Kerner. Han byrjar sumaren 1978, då legen Robert Kerner flyktar til vesten og lèt kona si Christiane og dei to borna deira Alexander og Ariane bli i DDR. Christiane er i utgangspunktet ikkje særleg oppglødd for DDR sin politikk, men etter tunge nedtrykkingar byrjar ho å gå sterkt inn for sosialismen.
Elleve år seinare, den 7. oktober 1989, er mora i samband med 40-årsjubileet for DDR sitt tilvære invitert til ei mottaking i Palast der Republik. Undervegs til mottakinga vert ho tilfeldig vitne til ein demonstrasjon der sonen Alexander deltek. Då ho ser at demonstrasjonen vert slegen ned av folkepolitiet og Alexander vert arrestert, bryt ho saman og fell i koma.
Få veker seinare fell muren og kommunistregimet. For Kerner-familien endrar livet seg au. Verksemda der Alexander jobbar vert lagt ned, men so får han jobb som satellitt-TV-seljar. Dessuten forelskar han seg i den russiske sjukepleiarstudenten Lara. Systera hans Ariane gjev opp økonomistudiane, får jobb på Burger King og forelskar seg i ein «klassefiende» (vesttyskar), Rainer. I juni 1990 vaknar plutseleg mora opp att fra koma.
Ettersom den minste opphissing vil vere farleg for ho, bestemmer borna at ho ikkje må få vite om dei djuptgripande endringane dei siste månadane. Dette viser seg imidlertid å bli stadig vanskelegare. Framfor vindauget hennar blir det det sett opp ein kjempemessig Coca-Cola-reklame. Typiske DDR-produkt som Spreewaldagurker og Rotkäppchen-sekt vert stadig vanskelegere å få tak i. Og etter at ho har fått overtalt sonen til å setja opp eit fjernsyn framfor senga si, må han saman med kameraten Denis kvar aften spela inn falske «Aktuelle Kamera»-nyhetssendingar. Slik får det DDR Alexander skaper etter kvart sitt eige liv.
Etter at mora saman med Alexander, Lara, Ariane og Rainer har blitt køyrde til Datscha (DDR-språk for feriehus) med bind for augo fortel ho borna om si store livslygn. Mannen hennar hadde ikkje, slik ho hadde hevda, forlate ho til fordel for ei anna kvinne, men ville at ho skulle koma etter han til vesten saman med borna. Som lege hadde regimet gjort livet vanskeleg for han av di han ikkje var partilem. Då han fekk moglegheit til å deltaka på ein konferanse i Vest-Berlin bestemte dei seg for å flykte. Mannen hadde skrive til dei gjennom flere år, men mora hadde aldri svart eller søkt om utreiseløyve. Ho fekk aldri til å taka steget og koma etter.
Podkumok
Podkumok (russisk Подкумок) er ei elv i Karatsjajevo-Tsjerkessia og Stavropol kraj i Russland og ei av sideelvane til Kuma frå venstre. Elva er 160 km lang og har eit nedslagsfelt på.
Good bye, Lenin!
Handling
Denis og Alex lagar ein siste «Aktuelle Kamera»-sending, der astronauten (kjend som Kosmonaut i DDR) Sigmund Jähn vert utnemnd til statsrådsformann i DDR, og DDR blir sameint med Vest-Tyskland på 41-årsdagen sin. Tre dagar etter den tyske sameininga døyr mora. Om mora fekk vita om sameininga gjev ikkje filmen fullstendig svar på; kort tid før faren vitja ho, forsøkte Lara å forklara henne korleis ting hang saman. Filmen endar etter at mora si oske vert send opp i ein rakett og sprengd ut i eit stort fyrverkeri.
Podkumok
Podkumok har utspring i Store Kaukasus. Ho vert mykje nytta til irrigasjon. Det største vasskraftverket i Det russiske keisarriket, kalla Vasskrefter (russisk: Белые угли – Belye ugli), vart bygd i 1903 og låg ved Podkumok nær Jessentuki.
Good bye, Lenin!
Musikk
Filmmusikken er komponert av Yann Tiersen, bortsett frå Summer 78 versjonen sungen av Claire Pichet utan instrument. Kritikarar har framheva musikken som ein vesentleg del av filmens tragikomikk, nostalgi og poetiske venleik. Ein liten del av musikken er identisk med musikken Tiersen skreiv til filmen Den fabelaktige Amélie frå Montmartre.
Podkumok
Langs elva ligg byane Kislovodsk, Jessentuki, Pjatigorsk og Georgijevsk.
Good bye, Lenin!
Skodespelarar
Daniel Brühl (Alex), Chulpan Khanatova (Lara), Katrin Saß (Christiane), Maria Simon (Ariane), Florian Lukas (Denis), Alexander Beyer (Rainer), Michael Gwisdek (Klapprath), Ernst-Georg Schwill (taxisjåfør)
Human-Etiska Föreningen
Human-Etiska Föreningen (HEF) er eine av to svenske humanist-organisasjonane, og er tilslutta International Humanist & Ethical Union (IHEU). HEF gjev ut Botulf-bladet, normalt fire nummer per år.
Svenske HEF er den minste human-etiske riksorganisasjonen i Norden. Norske Human-Etisk Forbund, med same forkortinga, den største.
765 Mattiaca
765 Mattiaca er ein hovudbelteasteroide. Han blei oppdaga den 26. september 1913 av Franz Kaiser ifrå Landessternwarte Heidelberg-Königstuhl.
Paul Okkenhaug
Paul Okkenhaug var ein norsk komponist og organist. Han er mest kjend som komponist av musikken til Spelet om Heilag Olav, som vert framført ved Stiklestad nasjonale kultursenter kvar sommar.
Okkenhaug var fødd i Frol i Levanger. Han var odelsgut på garden Okkenhaug, og son til forfattaren Sigrun Okkenhaug. Han voks opp i eit kreativt miljø, og utdanna seg til organist ved Norges Musikkhøgskole (det dåverande Musikkonservatoriet) i Oslo og var tilsett ein periode i Nidarosdomen. Han fekk undervising i komposisjon hjå Bjarne Brustad og seinare hjå David Monrad Johansen og Geirr Tveitt.
I 1946 fekk Okkenhaug komponiststipend og han nytta dette til eit opphald i København. I 1949 vart han tilsett som organist i Levanger kyrkje, der han virka resten av livet.
Han var ein dyktig improvisatør og ein allsidig komponist.
Markeringar
Paul Okkenhaug-dagane har vore skipa i Levanger i 2001, 2005 og i 2008, hundreårsjubileet for fødselen til Okkenhaug.
Kristning
Kristning er ein prosess som kan gjelde individ eller samfunn.
Kristninga av Noreg er rekna som den epoken då kristendommen vart innført i Noreg, helst under kristningskongane Olav I Tryggvason fram mot år 1000 og Olav II Haraldsson fram mot år 1030.
900-talet var ei oppløysingstid for dei gamle norrøne trusformene. I dette hundreåret gjorde kristen misjon seg gjeldande med full styrke, dels av framande misjonærar, dels av heimvendte vikingar og dels av rikskongane og delar av hirda deira. På Vestlandet har arkeologar påvist kristne impulsar frå omkring år 700. På Austlandet vart den nye læra kjend på midten av 900-talet, kanskje gjennom tyske misjonærar.
Harald Hårfagre sitt samband med Wessex hadde mykje å seie for innføringa av den nye læra. Harald sende Håkon, son sin, til England der han vart oppfostra hos den engelske kongen Adalstein. Etter at Håkon vart konge i Noreg fremja han kyrkja si sak, og fekk presteskap frå England til landet. Håkons freistnad på å kristne landet stoppa på Mære og i Trøndelag, der han måtte bøye seg for bøndene som kravde å få dyrke dei gamle gudane.
Ei tid stod den gamle og den nye trua side om side i landet. Slik vart den nye trua kjend, og grunnlaget vart lagt for det endelege gjennombrotet som kristendommen fekk under Olav Haraldsson.
Det var kongemakta som var den viktigaste pådrivaren bak innføringa av kristendommen i Noreg. Kristninga vart ifølgje Snorre gjennomført med tvang og vald og truslar om vald. Kristningskongane Olav I og II gjekk hardt fram i kristninga av landet. Men grunnlaget for trusskiftet var i store delar av landet lagt på førhand. Håkon Adalsteinfostre brukte aldri sverdet i kampen for å innføre den nye religionen i landet, noko som var ein strategi i angelsaksisk ånd.
I 1024 vart det vedteke på Mostertinget at kristendommen skulle bli den einaste tillatne religionen i landet. Slaget på Stiklestad der Olav II Haraldsson fall i 1030, er rekna som det endelege gjennombrotet for kristninga av det norske samfunnet.
1875
1875 (romartal MDCCCLXXV) var eit normalår som byrja ein fredag i den gregorianske kalenderen og eit normalår som byrja ein onsdag i den julianske kalenderen.
Karkonosze
Karkonosze eller Krkonoše (tsjekkisk) er ei fjellkjede i Sudetane i Sentral-Europa. Fjellkjeda vert stundom kalla Dei store fjella (tysk Riesengebirge). Namnet er gamalt, vart nemnd av Ptolemaios, og kan ha urindoeuropeisk opphav. Tydinga av namnet har vorte bevart, og på latin var namnet Gigantei montes.
Fjella strekkjer seg frå nordvest mot søraust og dannar grensa mellom Polen og Tsjekkia. Det høgaste fjellet er Śnieżka (tsjekkisk: Sněžka; tysk: Schneekoppe) med ei høgd på 1 602 meter. Fjellet ligg på den polsk-tsjekkiske grensa og er òg det høgaste i fjellet i Tsjekkia. Store område av Karkonosze er verna gjennom ein nasjonalpark i begge land. Fjella er kjend for skistadane og vert stadig meir populært som eit billigare, og for mange nærmare, alternativ til Alpane.
Viktige landsbyar i Karkonoszefjella er:
Figgjo AS
Figgjo AS er ei verksemd som framstiller porselen på Figgjo i Sandnes kommune. Selskapet vart stifta i 1941, då heitte det Figgjo Kraftselskap AS. I 1949 vart namnet endra til Figgjo Fajanse AS. I 1968 fusjonerte Figgjo Fajanse AS med Stavangerflint. Produksjonen fortset på begge anlegga til 1979 då verksemda på fabrikken i Stavanger, etter gradvis overflytting til Figgjo av maskiner og tilsette, vert lagt heilt ned. Selskapet endra i 1979 namn til Figgjo AS.
Oster-elva
Oster (ukrainsk Остер) er ei elv nord i Tsjernihiv oblast i Ukraina. Elva er ei venstre sideelv til Desna. Ho er kring 199 km lang og nedslagsfeltet hennar er 2 950 km². Ho er knytt via kanalar og bekkar til Trubizj, som renn sørvestover frå Kiev til Dnepr. Viktige byar og landsbyar langs elva er Nizjyn, Kozelets, Roslavl og Oster.
Kremkarakara
Kremkarakara (Milvago chimachima) er ein rovfugl i falkefamilien, Falconidae. Han finst i tropiske og subtropiske Sør-Amerika og den sørlege delen av Sentral-Amerika. I motsetnad til falkane i slekta Falco, same familie, er ikkje karakaraer raske jegerar, men er temmeleg trege og et ofte åtsel.
Kremkarakaraer er 41–46 cm lange og veg 325 gram i gjennomsnitt. Hofuglar er større enn hannane, 310–360 g, mot 280–330 g for hannar. Dei har breie venger og lang hale, noko som gjer at dei liknar små våkar i Buteo. Dei vaksne fuglane har brungult hovud med ei svart stripe bak auget og brungul underside. Oversida er brun med karakteristiske lyse flekker på vengfjøra og halen er brun med kremfarga striper. Om ein ser bort frå storleiken er kjønna like. Hovud og underside av ungfuglar har tette brunflekker. Denne arten har eit karakteristisk skrik.
Fuglen lever på savannar, myrer og i skogkantane. Han finst frå Costa Rica sørover gjennom Trinidad og Tobago til Nord-Argentina, provinsane Misiones, Chaco, Formosa, Corrientes og Santa Fe. Typisk finst dei frå havnivå til 1800 moh., sporadisk opp til 2600 moh. Lengst sør i Sør-Amerika er han utkonkurrert av slektningen, brunkarakara (Milvago chimango), artane har overlappande leveområde i det sørlege Brasil, Nord-Argentina, Paraguay og Uruguay. Kremkarakara spreier seg no til Nicaragua.
Kremkarakara er altetar, og et t.d. reptilar, amfibium og andre smådyr som åtsel. Fuglar er sjeldan om i det heile tatt bytte for kremkarakara, i ei undersøking utløyste denne arten ikkje varselrop hos beitande flokkar av blandingsartar i opent cerrado-habitat. Dei plukkar flått av storfe. I tillegg er i det minste yngre fuglar glad i visse frukter, for eksempel frå oljepalme (Elaeis guineensis) eller pequi (Caryocar brasiliensis). Dei legg fem til sju brunflekka brungule egg i eit kvistreir i eit tre.
Kremkarakara har tatt føremon av skogrydding for storfedrift. I Trinidad er statusen endra frå sjeldan til ganske vanleg, og arten vart sett første gongen på Tobago i 1987. Han tilpassar seg lett til urbane område og saman med artar som for eksempel svartkondor (Coragyps atratus), er han av dei mest observerte rovfuglar innanfor latinamerikanske byar. Derfor ser ikkje Verdas naturvernunion, IUCN, denne arten som trua. Som resultat av urbanisering i utkanten av Panama by for eksempel, ser ein ofte kremkarakara på hustak i forstadsområde.
Wavelength av Tangerine Dream
Wavelength er det tjuande albumet og tredje filmmusikkalbumet til det tyske electronicabandet Tangerine Dream. Det inneheld musikken til filmen Wavelength med Robert Carradine, Cherie Currie og Keenan Wynn i rollene.
Innhald
Mange av spora er remiksar frå andre album:
Foldereid kyrkje
Foldereid kyrkje er ei langkyrkje frå 1863 i Nærøysund kommune i Trøndelag fylke. Kyrkja ligg i grenda Foldereid ved Innerfolda.
Byggverket er i tre og har 280 plassar.
Kyrkja ligg i Foldereid kyrkjesokn i Namdal prosti, ho låg i Nærøy prosti fram til 1. juli 2015 da det vart lagt ned og slått saman med Namdal.
Will You Still Love Me
«Will You Still Love Me?» er ein song skriven av David Foster, Tom Keane og Richard Baskin for gruppa Chicago og spelt inn for albumet deira Chicago 18 (1986). Det var den andre singelen frå albumet og nådde tredjeplassen på den amerikanske Billboard Hot 100-lista tidleg i 1987 og andreplassen på Adult Contemporary-lista.
Songen var den første hitten til Chicago på topp 10 i USA etter Peter Cetera slutta i bandet og vart sungen av den nye songaren og bassisten Jason Scheff. Ein av låtskrivarane, Tom Keane, hadde tidlegare vore frontmann i 80-talsbandet Keane, der Jason Scheff spelte bass.
I 2003 spelte jazzgruppa Urban Knights, leia av pianisten Ramsey Lewis, songen med vokal av Michelle Williams (Destiny's Child).
Super Mario Bros.: The Lost Levels
Super Mario Bros.: The Lost Levels (スーパーマリオブラザーズ2) er eit plattformspel utvikla og publisert av Nintendo for Famicom Disk System. Det vart først gjeve ut i Japan den 3. juni 1986, og er oppfølgjaren til Super Mario Bros.. Originalversonen av spelet vart ikkje gjeve ut i Europa, men ei omlaging vart gjeven ut i samlepakken Super Mario All-Stars for Super Nintendo Entertainment System i 1993. The Lost Levels er også tilgjengeleg som digital nedlasting på Virtual Console for Wii.
Oppsett
I Super Mario Bros.: The Lost Levels styrer spelaren Mario eller Luigi etter eit val på tittelskjermen. Spelet har ingen modus for fleirspel. Mario og Luigi har ulike eigenskapar i spelet; Mario har best fotfeste medan Luigi hoppar høgast.
Spelet har mange fellestrekk med Super Mario Bros.. Målet er framleis å kome seg gjennom åtte verder med fire nivå kvar for å berge prinsessa. Nivåa skal vere meir utfordrande enn i føregangaren.
Det er ingen nye fiendar i spelet, men nokre av dei ter seg annleis enn før; landfiendar kan no bli funne i nivå under vatn, medan vassfiendar kan bli fune flygande i bakkenivå.
Windows Mail
Windows Mail er eit program for e-post og nyheitsgrupper, som er inkludert i Windows Vista. Det er etterkomaren til Outlook Express.
Eskil Ervik
Eskil Ervik er ein norsk skøyteløpar. Han representerer Hamar Idrettslag.
Dei fremste meisterskapsplasseringane hans er bronse i allround-VM på Hamar i 1999, og sølv i EM på same banen i 2000.
Windows Mail
I motsetnad til Outlook Express, er ikkje Windows Mail ein del av Internet Explorer. Difor vil det ikkje bli gjort tilgjengeleg for tidlegare Windows-operativsystem, medan Internet Explorer 7 vart gjort tilgjengeleg for Windows XP.
Eskil Ervik
Under landslagstrener Peter Mueller si leiing ser Ervik ut til å ha fått ein ny vår som skøyteløpar - 15. oktober 2005 sette han ny utandørs verdsrekord på 3000 meter med tida 3.44,90 i Inzell, mens han 13. november sette ny verdsrekord på 5000 meter med 6.12,19 i Calgary. Rekorden vart likevel slått av Chad Hedrick i paret etter. Ervik var i dette løpet den første i verda som gjennomførte ein 5000 m med alle rundetidene under 30.0.
Windows Mail
Windows Mail er blitt følgd av Windows Live Mail, som vart bygd av det same teamet som Windows Mail for å erstatte Outlook Express. Windows Live Mail er eit alternativ til Outlook Express for brukarar av Windows XP.
Eskil Ervik
I EM på Hamar i 2006 vart Ervik igjen nr. 2 - etter italienaren Enrico Fabris.
Windows Mail
Nye funksjonar
Windows Mail har berre nokre små, synlege endringar, som Vista-utsjånad og nokre Outlook 2003-funksjonar. Det er likevel større skjulte endringar i programmet.
Eskil Ervik
På 2000-talet har Ervik vore den leiande allroundløparen i Noreg. Han tok 5 NM-titlar på rad mellom 2000 og 2004, og vart på nytt meister i 2006. Han har òg eitt noregsmeisterskap på 1500 m og eitt på 5000 m.
Windows Mail
Nye funksjonar
Windows Mail brukar IPv6 viss det er mogleg for e-postserveren å bruke det. Meldingar lagrast no i enkelte filer i staden for ei enkelt databasefil. Databasen mogleggjer søk i sanntid og betrar stabiliteten til lagra data. Kontoinformasjonen er ikkje lenger lagra i registeret, den er i staden lagra i sjølve e-postkonfigurasjonen, noko som gjer det mogleg å kopiere heile konfigurasjonen og e-posten i eit enkelt steg. Eit phishing-filter har blitt lagt til for å verne brukarar frå sider som har blitt identifisert som vondsinna. Dessutan har det ei ferdig tillaga lenkje til Microsoft Nyhetsgrupper.
Fjerna funksjonar
Ein kan ikkje lenger som i Outlook Express ha fleire e-postkontoar i same program. I staden må ein opprette ein ny brukarkonto på datamaskina for kvar e-postkonto. HTTP-klientar er ikkje lenger støtta av Windows Mail. Windows Live Mail vil difor vere eit betre val om ein treng denne funksjonen.
Ordførarar i Kjerringøy
Ordførarar i Kjerringøy frå 1906, då Kjerringøy kommune vart delt frå Nordfold-Kjerringøy til 1964, då kommunen vart slått saman med Bodin og Sørfold kommunar til Bodø kommune, har vore:
Lasse Sætre
Lasse Sætre i Oslo) er ein norsk skøyteløpar. Sætre voks opp i Nord-Odal og går for Sand IF.
Lasse Sætre er ein utprega langdistanseløpar med 10 000 meter som spesialdistanse. Under OL 2002 i Salt Lake City fekk han bronse på 10 000 meter, etter nederlendarane Jochem Uytdehaage og Gianni Romme. Året etter fekk han bronse på den same distansen under VM enkeltdistansar, og i desember 2005 vart han første nordmann til å gå 10 000 meter under 13 minutt.
Han vart noregsmeister på skøyter i 1998, og har 5 NM-titlar på 5000 og 10 000 m.
Kristi Samfunn
Den Reorganiserte Jesu Kristi Kyrkje av Siste Dagars Heilage eller Kristi Samfunn er den nest største kyrkja av Siste Dagars Heilage (mormonarane). Ein oppgjev at ho har omkring 250 000 medlemmer i omkring 40 land. Hovudkvarteret ligg i Independence i Missouri.
Bakgrunn
I 1850-åra stod det fram ei gruppe som meinte at sonen Joseph Smith, med same namn som han, var den rette til å overta etter faren. Han var berre 11 år da faren vart myrda. Da han voks opp, vart han leiaren for den gruppa som danna den reorganiserte kyrkja i april 1860. Mora hans støtta danninga av kyrkja, men det er usikkert om ho verkeleg var rekna som eit formelt medlem.
Smith døydde i 1914. Året etter vart sonen hans, Frederick Madison Smith, godteken som den neste leiaren. Han vart etterfølgd av broren, Israel A. Smith, som igjen vart etterfølgd av ein tredje bror, W. Wallace Smith. Han vart etterfølgd av sonen sin, Wallace B. Smith. Etter han kom den første som ikkje høyrde til familien, W. Grant McMurray.
I 2001 skifta kyrkja formelt namn til Kristi Samfunn (Community of Christ).
Hvítavatn
Hvítavatn er ein liten innsjø på Island. Han ligg sør på Det islandske høglandet mellom Sídujökull og Skeiðarájökull, to sørlege brearmar av isbreen Vatnajökull, og 15 km nord for elva Skeiðará.
Det finst fleire innsjøar og elvar som har adjektivet hvíta (tyder kvite) i namnet sitt på Island. Dette kjem av at dei har sitt opphav frå isbreane.
Céline Dion
Celine Dion byrja karrieren sin som lokal artist i Quebec, men vart etterkvart godt kjend i heile den fransktalande verda. Det første albumet hennar, La Voix du Bon Dieu, kom ut i 1981. Ho har også tatt spranget over i den engelskspråklege platemarknaden. Dette skjedde ved lanseringa av det første engelskspråklege albumet hennar, Unison i 1990. Ho har fått ei stjerne på Hollywood Walk of Fame.
I Noreg vart Dion første gong lagt merke til av eit større publikum i 1988 da ho stilte opp for Sveits i Eurovision Song Contest i Dublin og vann med songen «Ne partez pas sans moi».
Norsk fotball 2011
Adeccoligaen
● Alta ● Asker ● Bodø/Glimt ● Bryne ● HamKam ● Hødd ● Hønefoss ● Løv-Ham ● Mjøndalen ● Nybergsund-Trysil ● Randaberg ● Ranheim ● ●  Strømmen
Romen
Romen (ukrainsk og russisk Ромен) er ei høgre sideelv til Sulaelva med ei lengd på 111 km og eit nedslagsfelt på 1 645 km². Ho spring ut nord i Tsjernihiv oblast i Ukraina og munnar ut i Sulaelva nær Romny i Sumy oblast. Middelvassføringa ved elvedeltaet er 3 m³/s.
Matrikkel
Ein matrikkel (av latin matricula, register) er eit register over jordeigedommar i eit land. Nemninga kan òg verte brukt om andre register.
Matrikkelen byggjer på lister sett opp av dei som stod for skatteinnkrevinga, sidan jordeigedommar var av dei viktigaste skatteobjekta. Eit anna viktig kjeldegrunlag var jordebøker sett opp av kyrkja og andre godseigarar. Den engelske Domesday Book er rekna som verdas eldste verkelege matrikkel.
Norske gardsmatriklar
I Noreg bygde matrikkelen frå starten på landskylda, det vil seie den jordleiga leiglendingane betalte. Etter kvart som gardane voks og vart delte, spesielt frå midten av 1500-talet, vart desse listene mindre høvelege med sikte på rettvis skattelgging.
Matrikkelen av 1665
Blant dei nyordningane som vart vedtekne etter at eineveldet vart innført i Danmark-Noreg i 1660, var at kongen oppnemnde landkommisjonar som skulle taksere all jord i landet slik at dei fann ei skatteskyld som samsvarte med produksjonsverdien for garden. Alle gardane skulle førast i ein matrikkel med opplysningar om ressurstilgang, produksjon, gammal landskyld og ny landskyld. Arbeidet vart ikkje fullført, men listene som vart sette opp er viktig lokalhistorisk kjeldemateriale.